cyanic-selkie/wikianc huggingface dataset:
พระราชกฤษฎีการะดมไพร่พล
แม้ว่ากฎหมายนี้จะเลิกใช้กันภายในคริสต์ศตวรรษที่ 17 แต่พระเจ้าชาร์ลส์ที่ 1 ทรงรื้อฟื้นขึ้นใช้อีกในปี ค.ศ. 1642 (เป็นการโต้ตอบ กฤษฎีการะดมทหารอาสาสมัคร (Militia Ordinance) ที่ออกในปีเดียวกันที่มอบอำนาจให้รัฐสภาแห่งอังกฤษอำนาจในการระดมกองทหาร) ในการระดมกองทัพฝ่ายกษัตริย์นิยมเมื่อเริ่มสงครามกลางเมืองอังกฤษ
การจลาจลที่ตันจุงปรียก พ.ศ. 2527
'''การจลาจลที่ตันจุงปรียก พ.ศ. 2527''' เป็นเหตุการณ์ปะทะกันอย่างรุนแรงระหว่างชาวมุสลิมกับเจ้าหน้าที่รัฐเมื่อ 12 กันยายน พ.ศ. 2527 ที่ท่าเรือตันจุงปรียกในจาการ์ตา ทำให้มีผู้เสียชีวิตจำนวนมาก ข้อมูลทางการระบุว่าเสียชีวิต 24 คนและบาดเจ็บ 54 คน แต่ผู้รอดชีวิตกล่าวว่ามีมากกว่านั้น
ความขัดแย้งเกิดจากการที่รัฐบาลต้องการให้ทุกหน่วยงานยอมรับหลักปัญจศีล แต่มีกลุ่มชนที่ไม่พอใจออกมาต่อต้าน โดยมีบริเวณท่าเรือตันจุงปรียกและมัสยิดใกล้เคียงเป็นศูนย์กลาง รัฐบาลจึงส่งทหารเข้ามาปราบปราม เกิดการปะทะกันจนมีทหารถูกทำร้าย ต่อมาทหารที่นับถือศาสนาคริสต์ไปจับชาวมุสลิม 4 คนในมัสยิดในข้อหาทำร้ายทหาร 2 คน เมื่อผู้ถูกจับกุมไม่ยอมให้จับ ทหารได้เข้าไปในพื้นที่สวดมนต์ของมัสยิดโดยไม่ถอดรองเท้าเพื่อจับกุมผู้ต้องสงสัย จึงมีประชาชนออกมาประท้วงให้ปล่อยผู้ถูกจับกุม แต่ทางเจ้าหน้าที่กลับใช้กองพันป้องกันทางอากาศกราดยิงจนมีผู้เสียชีวิต 200 คน
หลังเหตุการณ์ครั้งนี้ ได้มีการวางเพลิงและวางระเบิดอีกเป็นระลอก เหตุการณ์รุนแรงที่เกิดขึ้นนี้ค่อย ๆ ซาลงเมื่อราว พ.ศ. 2533 ต่อมา หลังจากซูฮาร์โตลงจากตำแหน่ง ได้มีการเรียกร้องให้เปิดเผยรายละเอียดของเหตุการณ์นี้ ทหารที่เกี่ยวข้องหลายนายถูกคณะกรรมการสิทธิมนุษยชนสอบสวน
อาเกมิ โอกามูระ
อาเกมิ โอกามูระ ( 岡村 明美<rt>おかむら あけみ</rt>, 12 มีนาคม 1969 -) เป็นนักพากย์หญิงชาวญี่ปุ่น เกิดที่โตเกียว สังกัดเมาซูโปรโมชัน แต่งงานแล้ว ชื่อนามสกุลจริงหลังแต่งงานคือ อาเกมิ นิชิโซโนะ ( 西園 明美<rt>にしぞの あけみ</rt> )
ผลงานเด่นคือ นามิ ในอนิเมะวันพีซ
ไพโรจน์ โสคำ
ไพโรจน์ โสคำ (เกิด 24 สิงหาคม พ.ศ. 2530) เป็นนักฟุตบอลชาวไทย ตำแหน่งเซ็นเตอร์แบ็ก
ระดับทีมชาติ
ในเดือนกรกฎาคม 2556 ไพโรจน์มีชื่อติดทีมชาติไทยในนัดที่พบกับทีมชาติจีน
ต่อมาในเดือนตุลาคม 2556 ไพโรจน์มีชื่อติดทีมชาติอีกครั้งในการแข่งขันเอเชียนคัพ 2015 รอบคัดเลือก
เจ้าหญิงเพาลีนแห่งซัคเซิน-ไวมาร์-ไอเซอนัค
เสกสมรส
พระองค์ทรงเสกสมรสกับ แกรนด์ดยุกคาร์ล เอากุสท์ แห่งซัคเซิน-ไวมาร์-ไอเซอนัค พระญาติ เมื่อวันที่ 26 สิงหาคม ค.ศ. 1873 รับพระราชทานพระอิสริยยศ แกรนด์ดัชเชสรัชทายาทแห่งซัคเซิน-ไวมาร์-ไอเซอนัค พระชายา มีพระโอรส 2 พระองค์คือ
จนกระทั่งพระสวามีสิ้นพระชนม์ลงเมื่อวันที่ 20 พฤศจิกายน ค.ศ. 1894 พระองค์ได้พระอิสริยยศเป็น แกรนด์ดัชเชสหม้ายแห่งซัคเซิน-ไวมาร์-ไอเซอนัค โดยพระองค์ทรงใช้พระชนม์ชีพส่วนมากใน อิตาลี และทรงใช้เวลาว่างในโบสถ์ มีข่าวลือย่างหนาหูว่าการเสด็จไปประทับ ณ อิตาลีของพระองค์นั้นเพื่อทรงเสกสมรสใหม่ แต่ถึงอย่างไงไรก็ตาม รัฐบาลมิได้อนุมัติและออกมาปฏิเสธข่าวลือดังกล่าว
พระองค์สิ้นพระชนม์ลงเมื่อวันที่ 17 พฤษภาคม ค.ศ. 1904 สิริพระชันษา 51 ปี ด้วยพระอาการหัวใจวาย ขณะประทับรถไฟจากกรุงโรมไปฟลอเรนซ์ พระศพของพระองค์ถูกฝังในเมืองฟลอเรนซ์
โปรอีโวลูชันซ็อกเกอร์ 2008
โปรอีโวลูชันซ็อกเกอร์ 2008 (Pro Evolution Soccer 2008) หรือ PES2008 เป็นวิดีโอเกมฟุตบอลอยู่ในเกมชุด Pro Evolution Soccer ของโคนามิ ซึ่งได้เปิดตัวอย่างเป็นทางการในวันที่ 18 มิถุนายน พ.ศ. 2550 สำหรับระบบปฏิบัติการวินโดส์ วี นินเทนโด DS เพลย์สเตชัน 3 เพลย์สเตชัน 2 เพลย์สเตชัน พอร์ทเอเบิ้ล และเอกซ์บ็อกซ์ 360
สำหรับเวอร์ชันเดโม่ ของเกมในแพลตฟอร์มเพลย์สเตชัน 3 นั้นมีให้ดาวน์โหลดจากเพลย์สเตชัน สโตร์ บนแพลตฟอร์มเอกซ์บ็อกซ์ 360 ได้วางไว้ที่ตลาดเอกซ์บ็อกซ์ไลฟ์ รวมถึงเวอร์ชันพีซีด้วย
ปีเตอร์ ดิคสัน (นักฟุตบอล)
ปีเตอร์ ดิคสัน (เกิดเมื่อวันที่ 22 ตุลาคม ค.ศ. 1950) เป็นนักฟุตบอลชาวสกอตแลนด์ เคยเล่นให้กับทีมปาร์กเฮด, อัลบีอัน โรเวอร์ และ ควีนออฟเดอะเซาท์ โดยเล่นให้กับกองหลัง
พ็อกเก็ตมอนสเตอร์ ไดมอนด์ & เพิร์ล
พ็อกเก็ตมอนสเตอร์ ไดมอนด์ & เพิร์ล (ポケットモンスター ダイヤモンド&パール Pocket Monsters Diamond & Pearl) เป็นภาพยนตร์อนิเมะซีรีส์โปเกมอนลำดับที่ 3 ออกอากาศต่อจากซีรีส์ พ็อกเก็ตมอนสเตอร์ แอดวานซ์ เจเนอเรชัน ที่ออกอากาศจบชุด
โดยประเทศไทยได้มีการนำโปเกมอน ไดมอนด์ & เพิร์ล เปลี่ยนชื่อใหม่เป็น โปเกมอน ศึกกาแล็กติกทีม
จุดสำคัญ
โปเกมอน ไดมอนด์ แอนด์ เพิร์ล เป็นซีรีส์ที่นำมาจากเกม โปเกมอน ไดมอนด์ และ เพิร์ล โดยใช้ชื่อเวอร์ชันเกมจากเจนเนเรชันที่ 4 และอิงเขตประเทศที่ปรากฏในเกม โดยเขตในภาคนี้มีชื่อว่า ชินโอ ในซีรีส์นี้ ฮารุกะ และ มาซาโตะ ไม่ได้ร่วมเดินทางกับซาโตชิแล้ว หลังจากที่ร่วมทีมกับซาโตชิต่อเนื่องเป็นเวลานานในซีรีส์ที่ผ่านมา และมีตัวละครหลักตัวใหม่คือ ฮิคาริ ผู้ฝึกโปเกมอนมือใหม่ที่มุ่งหวังอยากจะเป็น โปเกมอน โคออดิเนเตอร์ เธอมาจากเมืองฟุตาบะ และตัวละครอีกคนคือ ทาเคชิ เพื่อนของซาโตชิที่คอยให้คำแนะนำอย่างใกล้ชิดมาตั้งแต่ตอนแรก ๆ ของเรื่อง ได้กลับมาร่วมทีมอีกครั้งในช่วงเริ่มต้นซีรีส์ ส่วนฮารุกะเองนั้นได้ปรากฏตัวในซีรีส์นี้แค่ 1 ครั้ง เท่านั้นโดยฮารุกะปรากฏด้วยเสื้อผ้าชุดใหม่
อีกหนึ่งสิ่งที่เปลี่ยนไปคือชุดเสื้อผ้าใหม่ของซาโตชิและทาเคชิ โดยซาโตชิจะไม่ได้สวมเสื้อตัวเก่าที่ถูกพวกแก๊งร็อคเก็ตเล่นงานจนขาดเป็นเสี่ยงๆ แต่แล้วกลับเปลี่ยนเป็นชุดใหม่ทั้งตัวคล้ายกับภาค Advanced Generation แต่ชุดนี้จะเป็นสีน้ำเงิน
ซีรีส์ไดมอนด์ แอนด์ เพิร์ล ยังมีความเปลี่ยนแปลงอีกอย่างหนึ่งจากซีรีส์ที่ 2 กล่าวคือ ซีรีส์นี้ยังเป็นซีรีส์ที่ซาโตชิจะพบกับคู่แข่งคนใหม่ที่เจอกันตอนต้นซีรีส์ นั่นก็คือ ชินจิ รวมถึงศัตรูอีกกลุ่มที่มีอิทธิพลประจำเขตชินโอ คือ แก๊งกิงกะ
รายชื่อตอนในโปเกมอน ไดมอนด์ & เพิร์ล
หมายเหตุ'
การออกอากาศ
พ็อกเก็ตมอนสเตอร์ ไดมอนด์ & เพิร์ล ออกอากาศตอนแรกเมื่อวันที่ 28 กันยายน ค.ศ. 2006 และสิ้นสุดซีรีส์เมื่อวันที่ 9 กันยายน ค.ศ. 2010 ออกอากาศทุกวันพฤหัสบดีเวลา 19:00 - 19:30 น. ทางสถานีโทรทัศน์ทีวีโตเกียว รวมจำนวนตอนที่ออกอากาศ 193 ตอน
ในประเทศไทย ได้ออกอากาศทางสถานีโทรทัศน์โมเดิร์นไนน์ ในช่วงรายการ โมเดิร์นไนน์การ์ตูน โดยเริ่มออกอากาศเมื่อวันที่ 4 เมษายน - 3 ตุลาคม พ.ศ. 2553 เวลา 8:00 - 8:30 น. แต่ออกอากาศไม่จบ ซึ่งในขนณะนั้นได้ออกอากาศเพียง 52 ตอน แต่ได้กลับมาออกอากาศอีกครั้งในทุกวันเสาร์ - อาทิตย์ เวลา 6:30 น. - 7:00 น. ในรายการ โมเดิร์นไนน์คิดส์ เมื่อวันที่ 5 มีนาคม 2554 ถึง วันที่ 10 กันยายน 2554 อย่างไรก็ตามได้ออกอากาศอีกครั้งในช่วงรายการ MCOT การ์ตูนคลับ (คิดส์โซน) ทุกวันเสาร์ เวลา 7:30 น. - 7:55 น. โดยนำตอนที่ 54 เป็นต้นไปมาพากย์ใหม่อีกครั้ง โดยนำเวอร์ชันต่างประเทศมาออกอากาศ ในวันที่ 9 สิงหาคมได้เพิ่มวันออกอากาศเป็นวันอาทิตย์จนถึงวันที่ 11 ตุลาคม และออกอากาศอีกครั้งทางช่องการ์ตูนคลับและทรูสปาร์ก JUMP
ประเทศเอสโตเนียในพาราลิมปิกฤดูร้อน 2016
ประเทศเอสโตเนีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติเอสโตเนียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 6 คนใน 3 ชนิดกีฬา
กรีฑา
ผลการแข่งขันดังนี้ :
ทากิโกมิโงฮัง
ทากิโกมิโงฮัง เป็นอาหารที่ประกอบด้วยข้าวญี่ปุ่นปรุงรสด้วยดาชิและซอสถั่วเหลือง พร้อมด้วยเห็ด ผัก เนื้อสัตว์ หรือเนื้อปลา ส่วนผสมของทากิโกมิโงฮังถูกปรุงรวมกับข้าว ชาวญี่ปุ่นนิยมบริโภคอาหารทากิโกมิโงฮังในช่วงฤดูใบไม้ร่วง เนื่องจากในช่วงฤดูนี้ในประเทศญี่ปุ่นมีการเก็บเกี่ยวผักรากและเห็ดจำนวนมาก ส่วนผสมจะแตกต่างกันไปตามผักและปลาตามฤดูกาล เนื่องจากอาหารจานนี้มีคุณค่าทางโภชนาการ และใช้ข้าวปริมาณน้อยกับผักและโปรตีน ชาวญี่ปุ่นบางคนจึงรับประทานเพื่อจุดประสงค์ในการลดน้ำหนัก
โด๋ยเม้ย
โด๋ยเม้ย (Đổi Mới) เป็นภาษาเวียดนามแปลว่าบูรณะหรือดำเนินการใหม่ เป็นนโยบายเศรษฐกิจของเวียดนามที่เสนอโดยเหงียน วัน ลิญ เป็นการเน้นตลาดเสรีแต่ใช้ระบบการเมืองแบบคอมมิวนิสต์ นโยบายนี้ได้เสนอในที่ประชุมสภาแห่งชาติครั้งที่ 6 พ.ศ. 2529 และครั้งที่ 7 พ.ศ. 2534 การเสนอนโยบายนี้เกิดจากความล้มเหลวของพรรคคอมมิวนิสต์เวียดนามที่ไม่สามารถทำให้เศรษฐกิจของเวียดนามดีขึ้น นโยบายนี้ต่างจากเปเรสตรอยคาของสหภาพโซเวียต เพราะการปรับโครงสร้างใหม่ เป็นสิ่งที่ผู้นำพรรคคอมมิวนิสต์เห็นว่าเป็นการทำลายบทบาทของพรรค ทำให้กลุ่มอนุรักษนิยมเปิดกว้างทางเศรษฐกิจอย่างระมัดระวัง ทำให้การดำเนินการตามนโยบายโด๋ยเม้ยเกิดขึ้นอย่างช้า ๆ
ทางหลวงแผ่นดินหมายเลข 108
ทางหลวงแผ่นดินหมายเลข 108 สายเชียงใหม่–แม่ฮ่องสอน หรือที่นิยมเรียกว่า ถนนเชียงใหม่-หางดง, ถนนเชียงใหม่-จอมทอง, ถนนเชียงใหม่-ฮอด, ถนนเชียงใหม่-แม่สะเรียง เป็นทางหลวงสายหลักที่ใช้สำหรับเดินทางเข้าสู่จังหวัดแม่ฮ่องสอน เชื่อมต่อระหว่างเขตเทศบาลนครเชียงใหม่ อำเภอเมือง จังหวัดเชียงใหม่ และเทศบาลเมืองแม่ฮ่องสอน อำเภอเมือง จังหวัดแม่ฮ่องสอน เป็นเส้นทางที่เชื่อมต่อการคมนาคมระหว่างชุมชนและสถานที่ท่องเที่ยวที่สำคัญในพื้นที่ด้านใต้ของทั้งสองจังหวัด จากจุดเริ่มต้นที่ตัวเมืองเชียงใหม่ สามารถเดินทางเข้าสู่ตัวเมืองแม่ฮ่องสอนได้ด้วยระยะทางประมาณ 350 กิโลเมตร
รายละเอียดของเส้นทาง
เส้นทางนี้อยู่ในความดูแลของแขวงทางหลวงเชียงใหม่ที่ 1 และแขวงทางหลวงแม่ฮ่องสอน สำนักงานทางหลวงที่ 1 เชียงใหม่ กรมทางหลวง เริ่มต้นจากคูเมืองเชียงใหม่ บริเวณสามแยกประตูเชียงใหม่ ตัดถนนช่างหล่อ ในพื้นที่เขตเทศบาลนครเชียงใหม่ (ช่วงถนนวัวลาย) โดยผ่านสี่แยกสนามบินเชียงใหม่ มุ่งหน้าเข้าสู่อำเภอหางดง ผ่านสันป่าตอง ดอยหล่อ จอมทอง และฮอด จังหวัดเชียงใหม่ จากนั้นเข้าสู่เขตจังหวัดแม่ฮ่องสอน ณ กิโลเมตร ที่ 68+500 (นับจากอำเภอฮอด) ผ่านอำเภอแม่สะเรียง แม่ลาน้อย ขุนยวม ก่อนเข้าสู่เขตเทศบาลเมืองแม่ฮ่องสอน สิ้นสุดเส้นทางบนถนนขุนลุมประพาส ผ่านใจกลางเมือง และต่อเนื่องไปสู่ทางหลวงแผ่นดินหมายเลข 1095 (ถนนปาย-แม่มาลัย) รวมระยะทางประมาณ 350 กิโลเมตร แบ่งออกเป็นช่วงเชียงใหม่-ฮอด ระยะทาง 88 กิโลเมตร และช่วงฮอด-แม่ฮ่องสอน ระยะทาง 265 กิโลเมตร ซึ่งเส้นทางในช่วงหลังนี้จะเริ่มนับหลักกิโลเมตรที่ 0 จากวงเวียนอำเภอฮอด ไปจนถึงแม่ฮ่องสอน
เส้นทางในช่วงเชียงใหม่ถึงอำเภอฮอดเป็นถนนขนาด 4-6 ช่องจราจร ไป-กลับ ยกเว้นในตัวอำเภอหางดง อำเภอสันป่าตอง ชุมชนทุ่งเสี้ยว และตัวอำเภอจอมทอง เป็นถนนในเขตชุมชนขนาด 2 ช่องจราจร ไป-กลับ โดยช่วงที่เป็นถนนขนาด 4-6 ช่องจราจร จะมีเกาะกลางถนน (สำหรับช่วงจอมทองถึงฮอด มีเกาะกลางเฉพาะช่วงเลาะแม่น้ำปิง ตำบลสบเตี๊ยะเท่านั้น) ส่วนเส้นทางในช่วงอำเภอฮอดถึงแม่ฮ่องสอนเป็นถนนขนาด 2 ช่องจราจรตลอดสาย เลาะไปตามภูเขาสูงชันถึงอำเภอแม่สะเรียง จากนั้นเส้นทางจะขนานไปกับแม่น้ำยวมถึงอำเภอขุนยวม และลัดเลาะไปตามหุบเขาถึงตัวเมืองแม่ฮ่องสอน ทั้งนี้ เส้นทางช่วงต้นจากคูเมืองเชียงใหม่ไปจนถึงสี่แยกสนามบินเป็นเส้นทางดั้งเดิมของเมืองเชียงใหม่ และใช้ชื่อเดิมคือถนนวัวลาย แต่ส่วนที่เหลือไม่มีชื่อที่เฉพาะเจาะจง
นอกจากเส้นทางปกติจากเชียงใหม่ถึงแม่ฮ่องสอนแล้ว ยังมีทางหลวงแผ่นดินหมายเลข 108 ที่สร้างขึ้นใหม่ คือ ถนนเลี่ยงเมืองแม่ฮ่องสอน (สายใหม่)  ปัจจุบันเปลี่ยนหมายเลขเป็นทางหลวงแผ่นดินหมายเลข 128 เชื่อมต่อจากทางหลวงแผ่นดินหมายเลข 1250 (ถนนทางเข้าเรือนประทับแรมโป่งแดง) ทางด้านทิศตะวันตกเฉียงใต้ของตัวเมือง ผ่านด้านทิศตะวันตกของดอยกองมู และสิ้นสุดเส้นทางที่สามแยกตัดทางหลวงแผ่นดินหมายเลข 1095 (ปาย-แม่มาลัย) บริเวณก่อนถึงสะพานข้ามแม่น้ำปายที่บ้านปางหมู ห่างจากตัวเมืองแม่ฮ่องสอนไปทางทิศเหนือประมาณ 4 กิโลเมตร เป็นถนน 2 ช่องจราจร ไป-กลับ
ประวัติ
แนวเส้นทางถนนสายนี้ ดั้งเดิมใช้ในการเดินทางขนส่งและติดต่อค้าขายบริเวณจังหวัดแม่ฮ่องสอนมาแต่โบราณ เนื่องจากเป็นเส้นทางเชื่อมต่อระหว่างเมืองเชียงใหม่ ศูนย์กลางอาณาจักรล้านนา และเมืองมะละแหม่ง เมืองท่าชายฝั่งทะเลอันดามัน มหาสมุทรอินเดีย ในรัฐมอญ ประเทศพม่า โดยผ่านชายแดนบริเวณแม่น้ำสาละวินที่อำเภอแม่สะเรียง
ภายหลัง กรมทางหลวงได้เริ่มก่อสร้างถนนสายนี้ขึ้นจากเส้นทางลำลอง กลายเป็นเส้นทางลูกรังในช่วงปี พ.ศ. 2500-2506 ขนาดกว้างประมาณ 5.00 เมตร คันทางกว้างประมาณ 7-9 เมตร จนกระทั่งช่วงปี พ.ศ. 2530-2533 จึงเริ่มมีโครงการปรับปรุงเป็นผิวถนนคอนกรีตแอสฟัลต์ โดยแบ่งทำเป็นตอน ๆ ในช่วงฮอด-แม่สะเรียง, แม่ลาน้อย-ขุนยวม, ขุนยวม-บ้านห้วยโป่ง, บ้านห้วยโป่ง-ต่อเขตเทศบาลเมืองแม่ฮ่องสอน และแม่สะเรียง-แม่ลาน้อย จนสามารถปรับปรุงผิวทางได้แล้วเสร็จตลอดทั้งเส้นทางในช่วงปี พ.ศ. 2541
นิราศหนองคาย
นิราศหนองคาย เป็นวรรณกรรมประเภทนิราศ หลวงพัฒนพงศ์ภักดี (ทิม สุขยางค์) แต่งในคราวติดตามเจ้าพระยามหินทรศักดิ์ธำรง (เพ็ง เพ็ญกุล) ไปปราบฮ่อที่หลวงพระบาง ประเทศราชไทยในสมัยรัชกาลที่ 5 ขณะนั้นหลวงพัฒนพงศ์ภักดีอายุสิบแปดปี
บ็อบ เชอร์ชิลล์
จอห์น โรเบิร์ต "บ็อบ" เชอร์ชิลล์ (เกิดเมื่อวันที่ 21 กุมภาพันธ์ ค.ศ. 1939) เป็นนักยิงปืนไรเฟิลทีมชาติสหราชอาณาจักร  เคยเข้าร่วมการแข่งขันโอลิมปิกฤดูร้อน 1972 โดยแข่งขันยิงปืน 3 ตำแหน่ง
กีฬาฮอกกี้น้ำแข็งในโอลิมปิกฤดูหนาว 2022 – รอบคัดเลือก ทีมหญิง
กีฬาฮอกกี้น้ำแข็งในโอลิมปิกฤดูหนาว 2022 – รอบคัดเลือก ทีมหญิง เป็นการแข่งขันฮอกกี้น้ำแข็งหญิงเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 10 ทีม แต่ละประเทศสามารถส่งนักกีฬาเข้าแข่งขันได้สูงสุด 14 คน การตัดเลือกตัดสินจาก IIHF World Ranking หลังจากการแข่งขันฮอกกี้น้ำแข็งหญิงชิงแชมป์โลก 2020 เจ้าภาพโอลิมปิกพร้อมกับหกทีมอันดับแรกในการจัดอันดับโลกจะได้รับตำแหน่งอัตโนมัติในการแข่งขันกีฬาโอลิมปิก ในขณะที่ทีมอื่น ๆ ทั้งหมดมีโอกาสที่จะผ่านเข้ารอบสำหรับสามตำแหน่งที่เหลือในโอลิมปิก แต่การแข่งขันฮอกกี้น้ำแข็งหญิงชิงแชมป์โลก 2020ถูกยกเลิกเนื่องจากการระบาดทั่วของโควิด-19
สุนทรียนิยม
ลัทธิสุนทรียนิยม (Aestheticism) คือขบวนการทางปรัชญาของยุโรปของคริสต์ศตวรรษที่ 19 ที่เน้นคุณค่าทางความงามที่เหนือกว่าหัวใจของความมีจริยธรรมหรือสังคมที่เกี่ยวข้องกับวรรณกรรม, วิจิตรศิลป์, the ศิลปะตกแต่ง และการออกแบบภายใน โดยทั่วไปแล้วลัทธิสุนทรียนิยมเป็นความคิที่ใกล้เคียงกับแนวโน้มของปรัชญาลัทธิสัญลักษณ์นิยม หรือ ขบวนการเริงรมณ์ (Decadent movement) ของฝรั่งเศส หรือ ลัทธิเริงรมณ์ (Decadentismo) ในอิตาลี และอาจจะถือว่าเป็นสาขาเดียวกับขบวนการเดียวกันในอังกฤษ ขบวนความคิดนี้เป็นการกระบวนการคิดที่เป็นปฏิกิริยาต่อคุณค่าทางปรัชญาของสมัยวิคตอเรียที่มีรากฐานมาจากสมัยโรแมนติคสมัยหลัง ซึ่งก็เท่ากับว่าเป็นแนวคิดที่เป็นที่มาของลัทธิสมัยใหม่นิยม ลัทธิสุนทรียนิยมเริ่มขึ้นในตอนปลายของสมัยวิคตอเรียตั้งแต่ราว ค.ศ. 1868 ถึงปี ค.ศ. 1901 และโดยทั่วไปแล้วก็ถือว่ามาสิ้นสุดลงเมื่อมีการพิจารณาคดีของออสคาร์ ไวล์ดในปี ค.ศ. 1895
เหง้า
ในพฤกษศาสตร์ เหง้า (rhizome จาก rhízōma "mass of roots" จาก rhizóō "cause to strike root" ) เป็นพืชจำพวกที่ลงหัว หรือ มีลำต้นใต้ดิน(เหง้า)ส่วนใหญ่เป็นพืชล้มลุก ลำต้นหรือใบ จะแห้งเหี่ยวไปในหน้าแล้ง และงอกงามใหม่ในหน้าฝน จึงนิยมเรียกกันว่าหัวหรือเหง้า
กีฬาลูชในโอลิมปิกฤดูหนาว 2022 – รอบคัดเลือก
กีฬาลูชในโอลิมปิกฤดูหนาว 2022 – รอบคัดเลือก เป็นการแข่งขันลูชเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 106 ตำแหน่ง
กฎการคัดเลือก
การคัดเลือกขึ้นอยู่กับคะแนนสะสมของฤดูกาลโอลิมปิกตั้งแต่ 1 กรกฎาคม พ.ศ. 2564 ถึง 10 มกราคม พ.ศ. 2565
ซิลิโคน
ซิลิโคนเป็นพอลิเมอร์ที่ประกอบด้วย ซิลิคอน คาร์บอน ไฮโดรเจน ออกซิเจน และสารเคมีประเภทอื่น รูปแบบทั่วไปของซิลิโคนได้แก่ ยางซิลิโคน น้ำมันซิลิโคน และ เรซินซิลิโคน
นางงามจักรวาล 1953
นางงามจักรวาล 1953 (Miss Universe 1953) เป็นการจัดการประกวดนางงามจักรวาลครั้งที่ 2 ของโลก จัดขึ้นในวันที่ 18 กรกฎาคม พ.ศ. 2496 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 26 คน จากทั่วโลก อาร์มี คูเซลา นางงามจักรวาล 1952 ไม่ได้มามอบมงกุฎ เพราะต้องการไปแต่งงาน. แต่มีมานักแสดงหญิงมามอบให้แทน โดยผู้ที่ได้รับตำแหน่งนางงามจักรวาลในปีนี้ ได้แก่ คริสเตียน มาร์เทล สาวงามวัย 18 ปี จากประเทศฝรั่งเศส
ผู้เข้าประกวด
มี 26 ผู้เข้าประกวด ต่อไปนี้
นพพล ปิตะฝ่าย
นพพล ปิตะฝ่าย (เกิดวันที่ 1 กุมภาพันธ์ พ.ศ. 2528) เป็นนักฟุตบอลชาวไทย เขาเล่นในตำแหน่งแบ็กซ้าย
ระดับทีมชาติ
เขาลงเล่นให้กับ ทีมชาติไทยครั้งแรกในปี พ.ศ. 2549. ในปี พ.ศ. 2556 นพพลมีชื่อติดทีมชาติอีกครั้งในการแข่งขันเอเชียนคัพ 2015 รอบคัดเลือก
เกียรติประวัติ
ทีมชาติไทย
ซอลิดเวิกส์
ซอลิดเวิกส์ (SolidWorks) เป็นโปรแกรม Solid modeling CAD ที่ใช้งานบน ไมโครซอฟท์ วินโดวส์ โปรแกรมตัวนี้ได้ออกวางจำหน่ายเป็นครั้งแรกเมื่อปี พ.ศ. 2540 โดยบริษัท Dassault Systèmes SOLIDWORKS Corp. ปัจจุบัน (ไตรมาสที่สาม ของปี 2558) ซอลิดเวิกส์มีวิศวกรใช้งานอยู่ทั่วโลกถึง 2 ล้านคน และมีบริษัทที่ใช้โปรแกรมตัวนี้ออกแบบอยู่มากกว่า 210,800 บริษัททั่วโลก ในปี พ.ศ. 2554 โปรแกรมมียอดจำหน่ายรวมทั้งสิ้น 483 ล้านดอลลาร์สหรัฐ
ประวัติ
SOLIDWORKS พัฒนาขึ้นในปี 2534 และก่อตั้งเป็นบริษัท SOLIDWORKS Corporation ในปี 2536 โดย Jon Hirschtick ผู้สำเร็จการศึกษาจากสถาบันเทคโนโลยีแมสซาชูเซตส์ เขาฟอร์มทีม Developer และมีจุดมุ่งหมายว่าจะพัฒนาซอฟต์แวร์ออกแบบสามมิติที่ง่ายต่อการใช้งาน ราคาพอเหมาะ และสามารถใช้บน Windows Desktop ได้ โดยได้ปล่อยผลิตภัณฑ์ตัวแรกคือ SolidWorks 95 ในปี 2538 ต่อมาบริษัท Dassault Systemes ได้เข้ามาถือหุ้น SOLIDWORKS ในปี 2540 ซึ่งได้ควบคุมดูแลเกี่ยวกับ SOLIDWORKS จนปัจจุบัน เวอร์ชันปัจจุบันคือ SOLIDWORKS 2020
SOLIDWORKS ในปัจจุบัน
ปัจจุบัน SOLIDWORKS เป็นซอฟต์แวร์สำหรับการออกแบบ 3 มิติที่ได้รับความนิยมสูงสุด โดยได้รับความไว้วางใจจากวิศวกรและนักออกแบบกว่า 2,500,000 ราย จาก 200,000 องค์กรทั่วโลกและมีการอัปเดตและปรับปรุงเวอร์ชันใหม่ ๆ อยู่เรื่อย ๆ ตามกระแสตอบรับจากผู้ใช้งาน จึงทำให้ SOLIDWORKS เป็นซอฟต์แวร์ที่ตรงตามความต้องการของผู้ใช้งานมากที่สุด SOLIDWORKS เวอร์ชันปัจจุบัน คือ SOLIDWORKS 2020
นอกจากนี้ยังมี Multi-Product ที่เป็นส่วนเสริมในการทำงานให้มีประสิทธิภาพมากขึ้น ได้แก่
จิบเบอเรลลิน
จิบเบอเรลลิน (Gibberellin) เป็นฮอร์โมนพืชที่มีโครงสร้างโมเลกุลขนาดใหญ่ ควบคุมการเจริญเติบโตและมีอิทธิพลต่อกระบวนการทางพัฒนาการรวมทั้งการยืดของข้อ การงอก การพักตัว การออกดอก การแสดงเพศ การชักนำการสร้างเอนไซม์ รวมทั้งการชราของดอกและผล จิบเบอเรลลินถูกค้นพบครั้งแรกเมื่อ พ.ศ. 2469 โดยนักวิทยาศาสตร์ชาวญี่ปุ่น Eiichi Kurosawa ผู้ศึกษาโรคบากาเนะในข้าว เริ่มจากการศึกษาต้นข้าวที่เป็นโรค Bakanae ซึ่งมีลักษณะสูง ผอม เกิดจากเชื้อรา Gibberella fujikuroi และถูกสกัดออกมาเป็นครั้งแรกเมื่อ พ.ศ. 2478 โดยTeijiro Yabuta จากเชื้อรา G. fujikuroi เมื่อสกัดสารที่เชื้อรานี้สร้างขึ้นไปทดสอบกับพืชชนิดอื่น พบว่าทำให้พืชนั้นๆมีอาการอย่างเดียวกันคือต้นผอม สูง จึงตั้งชื่อสารที่พบนี้ว่าจิบเบอเรลลิน สารที่พบชนิดแรกตั้งชื่อว่าจิบเบอเรลลิน ต่อมามีการพบอนุพันธ์ของกรดจิบเบอเรลลิกจากราอีกหลายชนิด รวมทั้งในพืช  ใน พ.ศ. 2546 พบจิบเบอเรลลินแล้ว 126 ชนิดทั้งที่แยกได้จากพืช รา และแบคทีเรีย
คุณลักษณะทางเคมีและการสังเคราะห์
จิบเบอเรลลินเป็นสารกลุ่มไดเทอร์พีนอยด์ที่สังเคราะห์โดยวิถีเทอร์พีนอยด์ในพลาสติดแล้วจึงเปลี่ยนรูปในเอนโดพลาสมิก เรกติคิวลัมและไซโตซอลจนได้รูปที่ออกฤทธิ์ในสิ่งมีชีวิตได้ จิบเบอเรลลินทั้งหมดมีโครงสร้างหลักเป็น ent-gibberellane ที่สังเคราะห์มาจาก ent-kaurene การสังเคราะห์จิบเบอเรลลินในพืชชั้นสูงเริ่มจากสร้าง Geranylgeranyl diphosphate (GGDP) ซึ่งเป็นสารตั้งต้นของสารกลุ่มดีเทอร์พีนอยด์โดยทั่วไป จากนั้นจึงเปลี่ยน GGDP ไปเป็น ent-kaurene แล้วจึงเปลี่ยนเป็น GA12 แล้วจึงเปลี่ยนต่อไปเป็นจิบเบอเรลลินตัวอื่นๆ จิบเบอเรลลินเป็นอนุพันธ์ของกรดจิบเบอเรลลิก (Gibberellic acid) จัดเป็นสารกลุ่มไดเทอร์พีนอยด์ (Diterpenoid) ปัจจุบันพบแล้วมากกว่า 80 ชนิด ดังตัวอย่าง
มีจุลินทรีย์หลายชนิดที่สร้างจิบเบอเรลลินได้ เช่น แบคทีเรีย ไซยาโนแบคทีเรีย ยีสต์ สาหร่ายสีเขียว สาหร่ายสีน้ำตาลและสาหร่ายสีแดง รวมทั้งไมคอไรซาในรากกล้วยไม้ ในรา วิถีการผลิตจิบเบอเรลลินคล้ายกับพืชชั้นสูง แม้ว่าเอนไซม์ที่เกี่ยวข้องจะต่างไป ในรากพืชตระกูลถั่วที่เกิดปม มีสารคล้ายจิบเบอเรลลินมากกว่ารากข้างเคียงที่ไม่เกิดปม Phaseolus lunatus ที่เติมเชื้อ Bradyrhizobium sp. ที่จำเพาะต่อกัน ส่วนปล้องจะยาวกว่าต้นที่ได้รับเชื้อชนิดเดียวกันแต่ไม่จำเพาะ และพบจิบเบอเรลลินหลายตัวในปมที่มีแบคทีเรียที่กระตุ้นการยืดยาวของปล้องได้
จิบเบอเรลลินสามารถกระตุ้นการเจริญของแบคทีเรีย (เช่น Azotobactor Pseudomonas) ยีสต์ และราได้เช่นกัน จิบเบอเรลลินยังสามารถกระตุ้นการตรึงไนโตรเจนและการเจริญเติบโตของ Anabaena ได้ด้วย
การออกฤทธิ์ของจิบเบอเรลลิน
การออกฤทธิ์ทางสรีรวิทยาที่สำคัญของจิบเบอเรลลินได้แก่
โอกายะ
โอกายะ (岡谷市 (Okaya-shi)) เป็นนครในจังหวัดนางาโนะ ประเทศญี่ปุ่น สถาปนาขึ้นเมื่อวันที่ 1 เมษายน ค.ศ. 1936 นครนี้มีจำนวนประชากรประมาณ 48,616 คนใน 19,257 ครัวเรือน และมีความหนาแน่นประชากรที่ 570 คนต่อตารางกิโลเมตร นครนี้มีพื้นที่รวม 85.10 sqkm
นครนี้มีชื่อเสียงในการผลิตผ้าไหมคุณภาพดีเพื่อการส่งออกตั้งแต่สมัยเมจิถึงสมัยโชวะ ปัจจุบันเป็นแหล่งอุตสาหกรรมผลิตเครื่องจักรความละเอียดสูง เป็นแหล่งผลิตของบริษัทชื่อดัง เช่น เคียวเซร่า โอลิมปัส และเอปสัน
ภูมิศาสตร์
โอกายะตั้งอยู่ในบริเวณใจกลางจังหวัดนางาโนะ ที่ชายฝั่งตะวันตกของทะเลสาบซูวะและต้นน้ำของแม่น้ำเท็นรีว
ประชากร
จากข้อมูลสำมะโนญี่ปุ่น ประชากรในนครโอกายะลดลงในช่วงเวลา 50 ปีที่ผ่านมา
แชมเปียนส์ลีก
แชมเปียนส์ลีก อาจหมายถึง
กฤษฎีการะดมทหารอาสาสมัคร
กฤษฎีการะดมทหารอาสาสมัคร (Militia Ordinance) เป็นบทบัญญัติที่ได้รับอนุมัติจากรัฐสภายาวของอังกฤษ ในปี ค.ศ. 1642 ซึ่งเป็นก้าวสำคัญที่นำไปสู่สงครามกลางเมืองอังกฤษ ระหว่างฝ่ายกษัตริย์นิยมและฝ่ายรัฐสภา ก่อนหน้านั้นพระมหากษัตริย์ทรงมีเอกสิทธิ์ในการแต่งตั้ง “ลอร์ดเลฟเทนแนนท์” (Lord Lieutenant) ผู้มีหน้าที่รับผิดชอบในการเกณฑ์และดูแลทหารอาสาสมัครหรือที่เรียกกันว่า “trained bands” ทหารอาสาสมัครเหล่านี้เป็นทหารราบกลุ่มเดียวที่มีไว้ในยามสงบเพราะอังกฤษขณะนั้นไม่มีทหารประจำการ เมื่อความสัมพันธ์ระหว่างพระมหากษัตริย์และรัฐสภาเลวลง การควบคุมกองทหารอาสาสมัครเหล่านี้จึงกลายมาเป็นข้อขัดแย้ง หลังจากที่พระเจ้าชาร์ลส์ที่ 1 ทรงพยายามจับกุมสมาชิกสภาสามัญในเดือนมกราคม ค.ศ. 1642 รัฐสภาก็ไม่ไว้วางใจพระองค์และพยายามยับยั้งการควบคุมกองทหารเพราะอาจจะทรงใช้ในการต่อต้านรัฐสภาเอง เมื่อวันที่ 5 มีนาคม ค.ศ. 1642 ฝ่ายต่อต้านพระมหากษัตริย์ที่เป็นเสียงข้างมากในสภาขุนนางก็ผ่านกฤษฎีกาแต่งตั้ง “เลฟเทนแนนท์” ของรัฐสภาแม้ว่าฝ่ายกษัตริย์นิยมจะประท้วง (“บันทึกของสภาขุนนาง”, 5 มีนาคม ค.ศ. 1642) สภาสามัญชน อนุมัติกฤษฎีกาในวันเดียวกัน (“บันทึกของสภาสามัญชน”, 5 มีนาคม ค.ศ. 1642) แต่ตามประเพณีอังกฤษกฤษฎีกาไม่สามารถบังคับใช้เป็นกฎหมายได้จนกว่าจะไดรับพระบรมราชานุมัติ (Royal assent) พระเจ้าชาร์ลส์ไม่ทรงยอมอนุมัติกฤษฎีกา เมื่อวันที่ 15 มีนาคม ค.ศ. 1642 รัฐสภาก็ประกาศว่า “ประชาชนทั้งหลายต้องปฏิบัติตามกฤษฎีการะดมทหารอาสาสมัครแม้ว่ากฤษฎีกาจะยังไม่ได้รับพระบรมราชานุมัติ” (“บันทึกของสภาขุนนาง”, 15 มีนาคม ค.ศ. 1642) นี่เป็นครั้งแรกที่รัฐสภาบังคับใช้กฎหมายโดยมิได้รับพระบรมราชานุมัติ ซึ่งเป็นการกระทำที่เป็นการประกาศอำนาจของรัฐสภาและทำให้การสงครามเป็นสิ่งที่หลีกเลี่ยงไม่ได้
“กฤษฎีการะดมทหารอาสาสมัคร” และ “พระราชกฤษฎีการะดมไพร่พล” ของพระเจ้าชาร์ลส์เป็นกฎหมายที่เป็นการพิสูจน์ความจงรักภักดีแต่มีผลในการใช้เพียงไม่มากเท่าใดนักในการรวบรวมกองทัพ กำลังทหารส่วนใหญ่ของกองทัพของฝ่ายรัฐสภาภายใต้การบังคับบัญชาของโรเบิร์ต เดเวอโรซ์ เอิร์ลแห่งเอสเซ็กซ์ที่ 3 มาจากกองทหารที่เกณฑ์มาจากอาสาสมัครระหว่างหน้าร้อนปี ค.ศ. 1642 ทหารท้องถิ่นมักจะเป็นฝักฝ่ายในความจงรักภักดีและมักจะไม่ยอมไปสู้รบไกลจากท้องถิ่นที่อยู่ นอกไปจากกองทหารอาสาสมัครลอนดอนที่อยู่ภายใต้การควบคุมของคณะกรรมการทหารอาสาสมัครลอนดอนภายใต้กฤษฎีการะดมทหารอาสาสมัคร
ลอนดอนขณะนั้นเป็นเมืองที่มีประชากรหนาแน่นที่สุดและมีกองทหารอาสาสมัครที่ได้รับการฝึกเป็นอย่างดี กองทหารอาสาสมัครจากลอนดอนเดินทางไปสมทบกับกองทหารของเอิร์ลแห่งเอสเซ็กซ์ที่เทอแนมกรีน (Battle of Turnham Green) ในเดือนพฤศจิกายน ค.ศ. 1642 เพื่อขวางกองทหารของฝ่ายกษัตริย์นิยมที่พยายามเดินทัพมายังกรุงลอนดอน ต่อมากองทหารจากลอนดอนก็ใช้ในการสนับสนุนกองทหารของเอิร์ลแห่งเอสเซ็กซ์และเซอร์วิลเลียม วอลเลอร์ และกองทหารที่ฝึกที่จากเอสเซ็กซ์มีส่วนในการล้อมเมืองเรดดิงในบาร์คเชอร์ ในปี ค.ศ. 1643 รัฐสภายาว ยังคงบังคับใช้กฤษฎีการะดมทหารอาสาสมัครโดยมิได้รับพระบรมราชานุมัติตลอดคริสต์ทศวรรษ 1640 แต่กฤษฎีกามาถูกยกเลิกในสมัยฟื้นฟูราชวงศ์อังกฤษ แต่พระเจ้าชาร์ลส์ที่ 2 แห่งอังกฤษ ยังคงเรียกเก็บอากรที่เดิมกฤษฎีกาของรัฐสภาที่เริ่มบังคับใช้ในปี ค.ศ. 1643 ต่อมา (Wheeler, 1999:148)
ไมเคิล จอร์จ ไอล์เบิร์ก
ไมเคิล จอร์จ ไอล์เบิร์ก (เกิดเมื่อวันที่ 6 ตุลาคม ค.ศ. 1986) เป็นนักขี่ม้าชาวอังกฤษ  เคยเข้าร่วมการแข่งขันยูโรเปียน เดรสเสต แชมป์เปี้ยนชิพส์ ในปี ค.ศ. 2013 ประเภททีม ได้เหรียญทองแดง และ ปี ค.ศ. 2015 ได้เหรียญเงิน และการแข่งขันเวิล์ด แชมป์เปี้ยนชิพส์ในปี ค.ศ. 2014 ได้เหรียญเงิน
รายชื่อประเทศเรียงตามระดับความสูงเฉลี่ย
ด้านล่างนี้เป็นรายชื่อประเทศเรียงตามระดับความสูงเฉลี่ยบนระดับน้ำทะเล [1]  [1] [./List_of_countries_by_average_elevation#cite_note-1 [1]  ]
รอย แคร์รอลล์
แคร์รอลล์เคยทำหน้าที่เป็นผู้จัดการทีมหนึ่งนัด โดยคุมบาร์เน็ตเอาชนะสตีเวเนจ 2–1 ในนัดชิงชนะเลิศของเฮิตส์ซีเนียร์คัพ 2011 ทำให้เป็นถ้วยรางวัลเดียวที่เขาคว้ามาได้ในฐานะผู้จัดการทีม
ผู้เล่น
วีแกนแอทเลติก
แมนเชสเตอร์ยูไนเต็ด
โอลิมเบียโกส
ลินฟีลด์
รางวัลส่วนตัว
ผู้จัดการทีม
บาร์เน็ต
ฟุตบอลเอเชียเยาวชนหญิงอายุไม่เกิน 16 ปี 2017 รอบคัดเลือก
การแข่งขัน ฟุตบอลเอเชียเยาวชนหญิงอายุไม่เกิน 16 ปี 2017 รอบคัดเลือก เป็นการแข่งขันฟุตบอลหญิงชุดอายุไม่เกิน 16 ปี ซึ่งจะตัดสินหาทีมที่เข้าร่วมของ ฟุตบอลเอเชียเยาวชนหญิงอายุไม่เกิน 16 ปี 2017, ที่จะจัดขึ้นในประเทศจีน.
การจับสลาก
การจับสลากสำหรับรอบคัดเลือกได้จัดขึ้นเมื่อวันที่ 19 พฤษภาคม พ.ศ. 2559 (ค.ศ. 2016) ที่ บ้านเอเอฟซี ในกรุง กัวลาลัมเปอร์.
คีย์ (นักร้อง)
คีย์ (Key) หรือชื่อจริงว่า คิม คี-บ็อม (23 กันยายน ค.ศ. 1991) เป็นสมาชิกของชายนี สังกัดเอสเอ็มเอนเตอร์เทนเมนต์
จณิสตา ลิ่วเฉลิมวงศ์
ประวัติ
จณิสตา จรูญสมิทธิ์ (สกุลเดิม ลิ่วเฉลิมวงศ์) เกิดเมื่อวันที่ 6 ตุลาคม พ.ศ. 2515 มีชื่อเล่นว่า แบม เป็นบุตรของนายอาคม ลิ่วเฉลิมวงศ์ กับหม่อมราชวงศ์สิริญาดา วรวรรณ เป็นหลานตาของพันตำรวจโท หม่อมเจ้าหัชชากร วรวรรณ พระโอรสใน พระเจ้าบรมวงศ์เธอ กรมพระนราธิปประพันธ์พงศ์ มีน้องสาวร่วมบิดามารดา 2 คนคือ ชญาดา ลิ่วเฉลิมวงศ์ หรือโบ กับ สุนุชดา ลิ่วเฉลิมวงศ์และมีน้องต่างบิดาอีกสองคนคือ ชวิทย์ และฐนุชดี เสรีวัฒโนภาส
วันที่ 16 มิถุนายน พ.ศ. 2552 จณิสตา ลิ่วเฉลิมวงศ์ และบุตรรัตย์ จรูญสมิทธิ์ หรือ โบ้ท กรรมการผู้จัดการ บริษัท ซิลค์สแปน จำกัด เข้ารับพระราชทานน้ำสังข์ โดยได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระตำหนักวังไกลกังวล จังหวัดประจวบคีรีขันธ์ ในหลวงพระราชทานถุงทองเป็นของขวัญแก่คู่บ่าวสาว ในการนี้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงอวยพรแก่คู่บ่าวสาวว่าให้รักกันนาน ๆ ครองรักด้วยความเข้าใจและใช้ความอดทน  ทั้งคู่มีบุตรดังนี้
1. ลูกสาวชื่อ วณิสตา จรูญสมิทธิ์ หรือน้องเวนิส เกิดเมื่อวันที่ 15 เมษายน พ.ศ. 2553 ที่โรงพยาบาลสมิติเวช
2. ลูกชายชื่อ นราธิปพงศ์ จรูญสมิทธิ์ หรือน้องวินซ์ เกิดเมื่อวันที่ 24 กรกฎาคม พ.ศ. 2555 ที่โรงพยาบาลบำรุงราษฎร์
ประวัติการทำงาน
จณิสตา เคยทำงานในตำแหน่ง เจ้าหน้าที่วิเคราะห์นโยบายและแผน ระดับ 5 สังกัด ศูนย์วิเคราะห์ และประสานแผนปฏิบัติการ ของ สำนักงานคณะกรรมการพัฒนาการเศรษฐกิจและสังคมแห่งชาติ ขณะเดียวกันเริ่มมีชื่อเสียงเป็นที่รู้จัก จากการเป็นนางแบบถ่ายโฆษณา ก่อนจะรับเป็นพิธีกร รายการ ตีสิบ ทางช่อง 3 คู่กับ นายวิทวัส สุนทรวิเนตร ซึ่งทำให้จณิสตา มีชื่อเสียงเป็นที่รู้จักโดยทั่วไปอย่างกว้างขวาง
รายชื่อภาพยนตร์ไทย พ.ศ. 2549
'''รางวัลภาพยนตร์ไทยประจำปี พ.ศ. 2549/2006 รายชื่อภาพยนตร์ไทย ที่ออกฉายครั้งแรกในปี พ.ศ. 2549/2006 เรียงตามวันฉาย'''
จณิสตา ลิ่วเฉลิมวงศ์
งานการเมือง
ในการเลือกตั้งปี พ.ศ. 2544 ได้เข้าร่วมงานการเมืองกับพรรคชาติไทย โดยลงสมัครรับเลือกตั้งเป็น ส.ส.ระบบบัญชีรายชื่อ คนที่ 6 ของพรรค และได้รับเลือกตั้งเข้ามาเป็นคนสุดท้าย นอกจากดำรงตำแหน่ง ส.ส.บัญชีรายชื่อ น.ส.จณิสตา ยังดำรงตำแหน่ง โฆษกพรรคชาติไทย อีกตำแหน่งหนึ่งด้วย
ในการเลือกตั้งทั่วไปปี พ.ศ. 2548 น.ส.จณิสตา ได้เปลี่ยนมาลงสมัคร ส.ส.เขต ในพื้นที่เขตดอนเมือง แทนที่ นายการุณ โหสกุล ซึ่งเป็นสมาชิกสภากรุงเทพมหานคร (สก.) ของพรรคชาติไทย ที่ย้ายไปสังกัดพรรคไทยรักไทยอย่างกะทันหัน และลงเลือกตั้งในเขตดอนเมือง แข่งกับพรรคชาติไทย ซึ่งผลการเลือกตั้งในครั้งนั้น น.ส.จณิสตา ได้รับการเลือกตั้งเป็น ส.ส.เขตดอนเมือง และเป็น ส.ส.เพียงคนเดียวของพรรคชาติไทยที่ชนะการเลือกตั้งในกรุงเทพมหานคร ต่อมาในกลางปี พ.ศ. 2550 มีข่าวลือว่า นายบรรหาร ศิลปอาชา หัวหน้าพรรคชาติไทยไม่พอใจในพฤติกรรมของ น.ส.จณิสตา ถึงขนาดจะตัดสิทธิ ไม่ให้ลงเลือกตั้งในคราวหน้า พร้อมกับมีข่าวว่า น.ส.จณิสตา จะย้ายไปสังกัดพรรคประชาธิปัตย์ แต่ต่อมาทั้ง นายบรรหาร น.ส.จณิสตา และทางพรรคประชาธิปัตย์ ได้แถลงว่าทั้งหมดเป็นเพียงข่าวปล่อยที่ไม่เป็นความจริง
อีเทอร์
อีเทอร์ (ether; ) เป็นสารประกอบอินทรีย์ที่มีหมู่ฟังก์ชันเป็น หมู่แอลคอกซี (alcoxy, R–O–R’) มีสูตรทั่วไปเป็น ROR’ มีสูตรโมเลกุลเหมือนแอลกอฮอล์และฟีนอล จึงเป็นไอโซเมอร์โครงสร้างกับแอลกอฮอล์และฟีนอล
ตัวอย่างของอีเทอร์ เช่น เมทอกซีมีเทนหรือมีชื่อสามัญคือไดเมทิลอีเทอร์ (CH3OCH3) ซึ่งเป็นไอโซเมอร์โครงสร้างกับเอทานอล (CH3CH2OH)
แฟรงก์ เออร์ริงตัน
'''แฟรงก์ อี. เออร์ริงตัน''' (เกิดเมื่อปี ค.ศ. 1890 – เสียชีวิตเมื่อเดือน เมษายน ค.ศ. 1958) เป็นนักกีฬากระโดดน้ำจากบริเตนใหญ่ เคยเข้าร่วมการแข่งขันโอลิมปิกฤดูร้อน 1908 ที่ลอนดอน สหราชอาณาจักร โดยเข้าร่วมการแข่งขันกระโดดน้ำ 3 เมตร และได้อันดับที่ 5
เลปลูว์กร็องซุกแซเดอเซลีนดียง
เลปลูว์กร็องซุกแซเดอเซลีนดียง (Les plus grands succès de Céline Dion, "ความสำเร็จสูงสุดของเซลีน ดิออน") เป็นอัลบั้มเพลงฮิตของเซลีน ดิออน ออกำจหน่ายในเกแบ็ก ประเทศแคนาดา เมื่อวันที่ 17 กันยายน พ.ศ. 2527 เป็นอัลบั้มภาษาฝรั่งเศสลำดับที่ 8 ของเธอ และเป็นอัลบั้มเพลงฮิตอัลบั้มแรก
ข้อมูลอัลบั้ม
อัลบั้มนี้เป็นส่วนหนึ่งของโครงการหารายได้สมทบมูลนิธิ Cystic fibrosis ที่เซลีนจัดตั้งขึ้น อัลบั้มนี้ไม่ได้บรรจุเพลงใหม่แต่อย่างใด โดยมีเพียงซิงเกิลเก่า ๆ ของเธอเท่านั้น ยกเว้น "L'amour viendra"
เอเอฟซีแชมเปียนส์ลีก
เอเอฟซีแชมเปียนส์ลีก (AFC Champions League; ACL) เป็นการแข่งขันฟุตบอลของทีมสโมสรอาชีพจากประเทศที่เป็นสมาชิกของเอเอฟซี โดยทีมที่เข้าร่วมแข่งขันจะมาจากทีมสโมสรที่ชนะเลิศและรองชนะเลิศการแข่งขันจากแต่ละประเทศ โดยในการแข่งขันแชมเปียนส์ลีกนี้จะมี 40 สโมสร จาก 20 ลีกสูงสุดของแต่ละประเทศในทวีปเอเชียเข้าร่วมแข่งขัน
อบิเกล เอ็ดมอนดส์
อบิเกล ซูซานเอ็ดมอนดส์ (เกิดเมื่อวันที่ 26 กันยายน ค.ศ. 1990 ที่เมืองวัดฟอร์ด) เป็นนักพายเรือชาวอังกฤษ โดยเป็นตัวแทนจากบริเตนใหญ่ ในการแข่งขันพายเรือ ในโอลิมปิกฤดูร้อน 2012 ที่กรุงลอนดอน
เอเอฟซีแชมเปียนส์ลีก
ทีมชนะเลิศจะได้รับเงินรางวัลจำนวน 4.5 ล้านดอลลาร์สหรัฐ (ขึ้นอยู่กับผลการแข่งขันในรอบแบ่งกลุ่ม) และได้สิทธิเข้าร่วมแข่งขันในรายการฟีฟ่าคลับเวิลด์คัพในช่วงปลายปีเดียวกัน
ยุคชิงแชมป์สโมสรเอเชียยุคแรก (Asian Champion Club Tournament)- พ.ศ. 2510 ถึง 2514
ชิงแชมป์สโมสรเอเชีย หรือ เอเชียแชมป์เปี้ยนคลับทัวร์นาเมนต์ ก่อตั้งในปี พ.ศ. 2510 โดยมีทีมชนะเลิศ 8 ประเทศจากแปดลีกเอเชียเข้าแข่งขันในฤดูกาลแรก และได้การจัดแข่งขันทุกปีจนถึงปี พ.ศ. 2514 ยกเว้นฤดูกาล 1968(พ.ศ. 2511)ไม่การจัดแข่งขัน  ในช่วงแรกทั้ง 4 ปี มี 2 สโมสรจากอิสราเอล คือ ฮาโปเอล เทลอาวีฟและมัคคาบี้ เทลอาวีฟชนะเลิศสามครั้ง ในปี พ.ศ. 2512) การแข่งขันถูกยกเลิกไปเนื่องจากขาดความน่าสนใจซึ่งในที่สุดก็มีการถอนตัวของผู้เข้าร่วมทั้งหมดเหลือ 2 ทีม ทัวร์นาเมนต์ไม่ได้ถูกจัดขึ้นสำหรับสิบสี่ปีต่อไป  สโมสรฟุตบอลในเอเชียไม่ได้เริ่มต้นจนถึงปลายปี 2533 และต้นยุค 2543
ยุคชิงแชมป์สโมสรเอเชีย(Asian Championship Club)- พ.ศ. 2528/29 ถึง 2544/45
โดยจัดการแบบเดียวกับ ยุโรเปี้ยน คัพ เก่าเป็นต้นแบบ  การแข่งขันเอเชียกลับมาจัดอีกครั้งในฤดูกาล ​​1985/86(พ.ศ. 2528/29) โดยเปลี่ยนระบบการคัดเลือกทีมที่ร่วมเล่นใหม่ โดยจำกัดเฉพาะทีมที่ชนะเลิศจากลีกของแต่ละประเทศ ดังนั้นแม้การถอนทีมจากบางสโมสรปีต่อปี ตั้งแต่ปี พ.ศ. 2533 เอเอฟซีได้มีการรวมการแข่งขัน วินเนอร์สคัพเอเชียนคัพเข้ามาอีกหนึ่งรายการ ซึ่งเป็นการนำสโมสรที่ชนะเลิศฟุตบอลถ้วยในประเทศมาแข่งขัน
ยุคเอเอฟซีแชมเปียนส์ลีก (AFC Champions League)- พ.ศ. 2545/46 ถึง ปัจจุบัน
ตั้งแต่ฤดูกาล 2002/03 สามหลักการแข่งขันสโมสรเอเชีย, แชมเปี้ยนส์เอเชียนคัพ, ฟุตบอลเอเชียนคัพวินเนอร์ส, และเอเชียซูเปอร์คัพ ถูกผสานเข้ากับการแข่งขันขนาดใหญ่หนึ่งและ เปลี่ยนชื่อเป็น เอเอฟซีแชมเปียนส์ลีก ในปีก่อนหน้านี้ตัวแทนชนะเลิศฟุตบอลลีกและทีมชนะเลิศฟุตบอลถ้วยของแต่ละประเทศ จะถูกจัดเรียงให้แข่งขันสองรายการของทวีปที่แตกต่างกัน แต่ตอนนี้ทั้งชนะเลิศฟุตบอลลีกและทีมชนะเลิศฟุตบอลถ้วยของแต่ละประเทศเข้าสู่การแข่งขันขนาดใหญ่นี้ ในครั้งแรกหลังจากที่รอบคัดเลือกมี 16 สโมสรเข้าร่วมแข่งขันในรอบแบ่งกลุ่ม หนึ่งสโมสรจากแต่ละกลุ่มจะเป็นเจ้าภาพการแข่งขัน แบบพบกันหมดในกลุ่มรอบเดียวโดยจัดการให้เสร็จสิ้นใน 1 สัปดาห์  4 ทีมที่มีคะแนนสุงสุดของแต่กลุ่มจะผ่านเข้าสู่รอบรองชนะเลิศ  รอบรองชนะเลิศและรอบชิงชนะเลิศจะเป็นการแข่งแบบ 2 นัด เหย้า-เยือน ฤดูกาล 2003/04 ถูกยกเลิกเนื่องจากการระบาดของโรคไวรัสโรคซาร์ส
ทัวร์นาเมนต์ได้อีกครั้งเปิดตัวในฤดูกาล 2004 ด้วย 28 สโมสรจาก 14 ประเทศ ซึ่งแตกต่างจากปีก่อนกำหนดการแข่งขันได้เปลี่ยนจากมีนาคม-พฤศจิกายน ในรอบแบ่งกลุ่ม, 28 สโมสรถูกแบ่งออกเป็น 7 กลุ่ม กลุ่มละ 4 ทีม แบ่งตามที่ตั้งของแต่ละประเทศโดยแยกเป็นโซนเอเชียตะวันออกและเอเชียตะวันตก เพื่อให้สโมสรลดค่าใช้จ่ายในการเดินทาง  และเป็นการเล่นสองนัดแบบเหย้า-เยือน จากนั้นทีมที่มีคะแนนสูงสุดทั้ง 7กลุ่มจะผ่านเข้าสู่รอบก่อนรองชนะเลิศ, รอบก่อนรองชนะเลิศ รอบรองชนะเลิศและรอบชิงชนะเลิศจะเป็นการแข่งแบบสองนัด หากเสมอจะนับ ผลประตูทีมเยือน  เวลาพิเศษ  และยิงลูกโทษ ในปี ฤดูกาล 2005(พ.ศ. 2548)  สโมสรจากซีเรียเข้าร่วมการแข่งขันซึ่งกลายเป็น 15 ประเทศเข้าร่วมการแข่งขัน และอีกสองปีต่อมาสโมสรจากออสเตรเลียถูกรวมอยู่ในการแข่งขัน หลังจากสมาพันธ์ฟุตบอลออสเตรเลียโอนย้ายมาขึ้นกับเอเอฟซีในปี พ.ศ. 2549 การแข่งขันด้วยการขาดความเป็นมืออาชีพในวงการฟุตบอลเอเชียปัญหามากมายอยู่ยังอยู่ในการแข่งขันเช่นในเขตความรุนแรงและการส่งสายของการลงทะเบียนผู้เล่น หลายคนกล่าวหาว่าขาดจากเงินรางวัลและค่าใช้จ่ายการเดินทางแพงเป็นบางส่วนของเหตุผล แต่ด้วยการเปิดตัวของชิงแชมป์สโมสรโลก ในปี 2548 (ตอนที่รู้จักกัน ฟีฟ่าคลับเวิลด์คัพ) รวมของสื่อภาษาอังกฤษผ่านทาง เอ-ลีก เอเอฟซีการตั้งค่ารูปแบบการแข่งขันและเป็นมืออาชีพมากขึ้นในปี 2552
แชมเปี้ยนลีกขยายตัวถึง 32 สโมสรและเข้าโดยตรงจะถูกจำกัดบนสิบลีกเอเชีย หนึ่งลีกมีโควต้าส่งสโมสรเข้าร่วมได้สูงสุดสี่ทีม แต่ไม่เกินหนึ่งในสามของจำนวนสโมสรที่เข้าร่วมลีกสูงสุดของประเทศนั้นโดยคณะกรรมการเอเอฟซีโปรลีก จะทำการประเมินการจัดการแข่งขัน ความแข็งแรงของลีก  โครงสร้างลีก (มืออาชีพ) ศักยภาพด้านการตลาด สถานะทางการเงินและเกณฑ์อื่น ๆ
ตั้งแต่ฤดูกาล 2013 เป็นต้น รอบ 16 ทีมสุดท้ายจะเป็นการแข่งขันแบบสองนัด ซึ่งการมาจากการถกเถียง ในช่วงฤดูกาล 2009-2010
คุณสมบัติ
การประเมินระดับคุณภาพรอบสุดท้ายของเอเอฟซี (ดูด้านล่าง) การประเมินผลได้ดำเนินการโดยคณะกรรมการเอเอฟซีโปร-ลีก(AFC Pro-League committee ) จะขึ้นอยู่กับศักยภาพในการแข่งขันฟุตบอลอาชีพ ศักยภาพด้านการตลาด สถานะทางการเงินของลีกและสโมสรในลีกนั้น หนึ่งลีกมีโควต้าส่งสโมสรเข้าร่วมได้สูงสี่ทีม แต่ไม่เกินหนึ่งในสามของจำนวนสโมสรที่เข้าร่วมลีกสูงสุดของประเทศนั้น แต่อาจมีบางลีกที่จะต้องส่งสโมสรเช้าเล่นรอบคัดเลือก สโมสรที่สามารถผ่านเข้าสู่รอบชิงชนะเอเอฟซีคัพในปีก่อนหน้านี้มีสิทธิ์ได้ลงเล่นรอบคัดเลือกเพื่อจะผ่านเอเอฟซีแชมเปียนส์ลีกรอบสุดท้าย
ผลการประเมินครั้งล่าสุด เดือนพฤศจิกายน 2553, และทางเอเอฟีจะมีการประเมินทุกสองปี อย่างไรก็ตามหลังจากที่ทราบว่าเกณฑ์ที่กำหนดขึ้นใหม่จะยากที่จะสามารถดำเนินการได้ในเวลาเอเอฟซีจึงตัดสินใจที่จะรักษาโครงการจัดสรรที่มีอยู่สำหรับสองฤดูกาลมากขึ้นและเลื่อนการประกาศของการจัดอันดับใหม่เป็นเวลาหนึ่งปีจนถึงพฤศจิกายน พ.ศ. 2554 การจัดอันดับนี้คาดว่าจะถูกนำไปใช้สำหรับฤดูกาล 2013 เป็นต้น
รูปของรายการแข่งขัน
16 ทีม, เตะแบบน๊อกเอาท์ 2 รอบ เพื่อหา 7 ทีมเข้าสู่รอบแบ่งกลุ่ม
รวมทั้ง 40 สโมสร โดยจะแบ่งออกเป็น 10 กลุ่ม แต่ละกลุ่มจะมี 5 ทีม โดยที่จะแบ่งเป็นโซนจากที่ตั้งของประเทศ คือ โซนเอเชียตะวันออกและเอเชียตะวันออกเฉียงใต้ สโมสรจะถูกจัดในกลุ่ม F ถึง J และส่วนที่เหลือจะจัดไปอยู่ในกลุ่ม A ถึง E ในกลุ่มเป็นพบกันหมดสองรอบ รวมเป็น 6 นัด สโมสรที่ชนะจะได้ 3 คะแนน ,เสมอ 1 คะแนน และแพ้ 0 คะแนน การจัดลำดับในกลุ่ม
ทีมอันดับ 1 และ ทีมอันดับ 2 ที่ดีที่สุด 3 ทีมจาก 5 ทีมใน 5 กลุ่ม รวม 8 ทีมเขารอบน็อคเอาท์ในทั้งโซนตะวันออกและตะวันตก
ขึ้นอยู่กับการที่อันดับ 2 กลุ่มใดเข้ารอบ โดยโปรแกรมจะถูกจัดตามแต่ละกรณีไว้แล้ว, เล่นเหย้าเยือน
จะเอาทั้ง 8 ทีมมาจับสลาก; เริ่มครั้งแรกฤดูกาล 2010 โดยที่สโมสรจากประเทศเดียวกันจะไม่เจอกันในรอบก่อนรองชนะเลิศ และจะทำการแข่งกัน 2 นัดแบบเหย้า-เยือน ทีมที่มีประตูรวมดีกว่าเป็นผู้ชนะ  ถ้าเสมอกันจะทำการต่อเวลาพิเศษ และดวลลูกโทษที่จุดโทษตามลำดับ
หนึ่งเกม 90 นาทีที่สนามเป็นกลาง ถ้าเสมอกันจะทำการต่อเวลาพิเศษ และดวลลูกโทษที่จุดโทษตามลำดับ
เงินรางวัล
งบประมาณสำหรับการแข่งขันได้เพิ่มขึ้นจาก 4 ล้านดอลลาร์สหรัฐในปี 2008 และ 20 ล้านดอลลาร์สหรัฐในปี 2009 กับเงินรางวัลรวมตอนนี้เท่ากับ 14 ล้านดอลลาร์สหรัฐ ผู้ชนะจะได้รับ 4 ล้านดอลลาร์สหรัฐในเงินรางวัลพร้อมเงินรางวัลเพิ่มเติมที่ได้จากรอบก่อนหน้า Clubs receive a travel subsidy for each away match. Thus, for each round of 16 tie, only one club receives a travel subsidy.
เอเชียแชมป์เปี้ยนคลับทัวร์นาเมนต์ (1967–1972)
1 อัล ชอร์ตา ปฏิเสธลงแข่งด้วยเหตุผลทางการเมือง
ชิงแชมป์สโมสรเอเชีย (1985–2002)
1 The championship was decided in a final pool of four teams. 2 The final was scratched and Yomiuri FC were awarded the championship after Al-Hilal objected to the match officials that were chosen for the first leg and refused to participate in the final.
ทีมชนะเลิศ
รายชื่อทีมชนะเลิศและรองชนะเลิศในเอเอฟซีแชมเปียนส์ลีก (เอเชียนคลับแชมเปียนชิพ ชื่อการแข่งขันในอดีต)
การออกเสียงประชามติร่างรัฐธรรมนูญมัลดีฟส์ ค..ศ. 2007
การออกเสียงประชามติร่างรัฐธรรมนูญ จัดขึ้นในประเทศมัลดีฟส์ เมื่อวันที่ 18 สิงหาคม ค.ศ. 2007  โดยเป็นการแก้ไขระบบการปกครองว่า ประเทศมัลดีฟส์จะให้ปกครองในระบบไหน ระหว่างระบบรัฐสภาที่มีนายกรัฐมนตรี และรัฐสภามีอำนาจ มีบทบาท หรือ ระบบประธานาธิบดี ที่ให้อำนาจและบทบาทแก่ประธานาธิบดีมาก
พิธีการทูต
พิธีการทูต (protocol) ในการเมืองระหว่างประเทศ เป็นมารยาททางการทูตและกิจการของรัฐ คำว่า protocal ยังอาจหมายถึง พิธีสาร คือ ความตกลงระหว่างประเทศที่เพิ่มเติมหรือแก้ไขสนธิสัญญา
พิธีการทูตเป็นกฎซึ่งชี้นำว่ากิจกรรมหนึ่ง ๆ ควรดำเนินการอย่างไร โดยเฉพาะอย่างยิ่งในสาขาการทูต ส่วนพิธีสารเจาะจงพฤติกรรมที่เหมาะสมและเป็นที่ยอมรับโดยทั่วไปในประเด็นรัฐและการทูต เช่น การแสดงความเคารพอย่างเหมาะสมต่อประมุขแห่งรัฐ การจัดลำดับทูตตามเวลาที่มีการแต่งตั้ง ฯลฯ
กีฬาบอบสเลในโอลิมปิกฤดูหนาว 2022 – รอบคัดเลือก
กีฬาบอบสเลในโอลิมปิกฤดูหนาว 2022 – รอบคัดเลือก เป็นการแข่งขันบอบสเลเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 170 ตำแหน่ง (ชาย 124 คน, หญิง 46 คน)
แบร์รี ลิลลิไวไฮต์
แบร์รี ลิลลิไวไฮต์ (เกิดเมื่อวันที่ 4 พฤษภาคม ค.ศ. 1946 ที่เมืองไบรตัน) เป็นนักปัญจกีฬาสมัยใหมชาวอังกฤษ  เคยเข้าร่วมการแข่งขันโอลิมปิกฤดูร้อน 1968 และ โอลิมปิกฤดูร้อน 1972
วันยาร์
คำว่า วันยาร์ เป็นคำภาษาเควนยา หมายถึง "ผู้งดงาม" ชื่อดั้งเดิมของชาววันยาร์คือ มินยาร์ (Minyar) ซึ่งหมายถึง 'ตระกูลที่หนึ่งของเอลฟ์' สำหรับเอลฟ์อีกสองตระกูลใหญ่คือ ชาวโนลดอร์ และชาวเทเลริ
ชาววันยาร์มีรูปร่างสูง ผมเป็นสีทอง (ซึ่งเป็นที่มาของชื่อ วันยาร์ - ผู้งดงาม) พวกเขาพูดภาษาเควนด์ยา (Quendya) ซึ่งเป็นสำเนียงหนึ่งของภาษาเควนยา มีที่ใช้เฉพาะที่วาลินอร์เท่านั้น
ชาววันยาร์ในวาลินอร์
เมื่อแรกไปถึงอามัน ชาววันยาร์กับชาวโนลดอร์ได้ร่วมกันสร้างนครของพวกตนขึ้นในช่องเขาคาลาเคียร์ยา มีชื่อว่า นครทิริออน แต่ต่อมาพวกวันยาร์หลงใหลในแสงของทวิพฤกษาแห่งวาลินอร์ จึงพากันละทิ้งนครทิริออน ไปตั้งถิ่นฐานอยู่ที่เชิงเขาทานิเควทิล ซึ่งเป็นขุนเขาที่ตั้งพระราชฐานของเทพมานเวกับเทพีวาร์ดา ผู้โปรดปรานชาววันยาร์มาก เพราะชาววันยาร์มีจิตใจอ่อนโยน เชี่ยวชาญในการประพันธ์บทลำนำและกวี ซึ่งเป็นที่ชื่นชอบของเทพทั้งสองมากที่สุด
ชาววันยาร์ไม่เคยเดินทางกลับมามิดเดิลเอิร์ธอีกเลย นอกจากการเข้าร่วมกองทัพเทพในการยกมาปราบปรามมอร์กอธ ในสงครามแห่งความโกรธา เมื่อคราวสิ้นสุดยุคที่หนึ่ง
วงศ์วานของวันยาร์
แม้ว่าชาววันยาร์จะอยู่พ้นจากการรับรู้ของทุกผู้คนบนมิดเดิลเอิร์ธ แต่วงศ์วานของพวกเขาก็มีบทบาทอยู่ เนื่องจากได้เกี่ยวดองใกล้ชิดกับราชวงศ์ฟินเว แห่งโนลดอร์ คือพระนางอินดิส ชายาองค์ที่สองของฟินเว ผู้เป็นมารดาของฟิงโกลฟิน และ ฟินาร์ฟิน ความงดงามและอุปนิสัยอันอ่อนโยนของชาววันยาร์ได้สืบทอดต่อลงมาในสายวงศ์แห่งฟินาร์ฟินด้วย  ทายาทหลายคนในตระกูลนี้มีผมสีทองอันงดงามเช่นเดียวกับชาววันยาร์  เป็นต้นว่า องค์ฟินาร์ฟินเอง หรือ ฟินร็อด ฟินดุยลัส และ กาลาเดรียล
นอกจากนี้ ขุนพลเอกผู้หนึ่งของโนลดอร์ คือ กลอร์ฟินเดล ก็มีผมสีทองอันงดงาม จนเป็นที่มาของชื่อของเขา มีความเป็นไปได้ว่า กลอร์ฟินเดลก็มีเชื้อสายของชาววันยาร์เช่นกัน การที่เขามีตำแหน่งสูงศักดิ์อยู่ในราชสำนักโนลดอร์ สืบต่อมาจนถึงยุคสมัยของเอลรอนด์ ทำให้มีบางทฤษฎีคิดว่า เขาอาจจะสืบสายมาจากพระธิดาองค์ใดองค์หนึ่งของฟินเวกับอินดิสก็ได้
Figuren in Tolkiens Welt Quendi Alver (Tolkien)
นับเฮเทปติ-เคเรด
นับเฮเทปติ-เคเรด เป็นพระราชธิดาของฟาโรห์แห่งอียิปต์โบราณในช่วงราชวงศ์ที่สิบสาม พระองค์เป็นที่รู้กันโดยทั่วไปจากการฝังพระศพที่ดาห์ชูร์ ใกล้กับพีระมิดแห่งฟาโรห์อเมเนมเฮตที่ 3
พระศพของพระองค์ถูกพบในทางตันของทางเดินยาว ประกอบด้วยสองห้องหนึ่งเหนืออื่น ๆ ห้องล่างมีโลงศพและโถคาโนปิกของพระองค์ ในห้องชั้นบนถูกวางไว้หลายสิ่งๆ ในที่ฝังพระศพ
ร่างของพระองค์ถูกบรรจุไว้ในโลงศพไม้ประดับด้วยทองคำที่จารึกไว้ ในโลงศพพบซากศพที่อยู่ภายในมัมมี่โลงโลงศพ ร่างของพระองค์ ประดับด้วยปลอกคอกว้างและแขนและข้อเท้า ถัดจากพระศพพบเครื่องราชอิสริยาภรณ์ของพระราชวงศ์หลายอย่างเช่นหีบและคทา โถคาโนปิก สีขาวประดับด้วยใบไม้สีทองและมีสี่ใบทำจาก ปูนปาสเตอร์
ในห้องเหนือห้องฝังพระศพพบเครื่องของใช้ภาชนะเครื่องปั้นดินเผาหลายอย่าง มีกล่องที่มีเครื่องบูชาและกล่องที่สองยาวพร้อมเครื่องราชอิสริยาภรณ์อีก จนถึงขณะนี้ยังไม่เป็นที่รู้จักนอกสถานที่ฝังพระศพของพระองค์ พระองค์น่าจะเกี่ยวข้องกับฟาโรห์ฮอร์ซึ่งถูกฝังอยู่ข้างๆ พระองค์ พระนามว่า "เคเรด" หมายถึงเด็ก เป็นไปได้ว่าพระมารดาของพระองค์ถูกเรียกว่า "นับเฮเทปติ"
ยางไม้
ยางไม้ (resin) เป็นไฮโดรคาร์บอนซึ่งคัดหลั่งจากไม้หลายชนิด โดยเฉพาะอย่างยิ่งในวงศ์สนเขา (Pinaceae) คุณค่าของยางไม้อยู่ที่คุณสมบัติทางเคมีและประโยชน์อย่างอื่น ๆ เช่น ใช้ทำน้ำมันชักเงา กาว และสารเคลือบอาหาร ยางไม้ยังเป็นแหล่งวัตถุดิบสำคัญสำหรับการสังเคราะห์สารอินทรีย์ (organic synthesis) และส่วนประกอบของเครื่องหอมธูปเทียนต่าง ๆ ไม้ซึ่งให้ยางมีความเป็นมายาวนานดังที่ทีโอแฟรสตัส (Theophrastus) บันทึกไว้ในสมัยกรีกโบราณ และพลินิผู้อาวุโส (Pliny the Elder) บันทึกไว้ในสมัยโรมโบราณ นอกจากนี้ ยางไม้ประเภทกำยาน (frankincense) และมดยอบ (myrrh) ยังเป็นของล้ำค่าในสมัยอียิปต์โบราณด้วย
ประเทศเอธิโอเปียในพาราลิมปิกฤดูร้อน 2016
กรีฑา
ผลการแข่งขันดังนี้ :
ซันชายน์ซิตี
ซันชายน์ซิตี (Sunshine City) เป็นบริเวณหมู่อาคารในย่านอิเกบูกูโระ ด้านตะวันออกของเขตโทชิมะ โตเกียว จุดเด่นคือ อาคาร ซันชายน์ 60 (Sunshine 60) ซึ่งมีจุดชมวิวอยู่ที่ชั้นบนสุด ภายในอาคารยังมีพิพิธภัณฑ์ สถานแสดงสัตว์น้ำ ท้องฟ้าจำลอง โรงแรมปรินซ์ (Prince Hotel) สวนสนุกในร่ม ห้องจัดกิจกรรม โรงละคร และศูนย์การค้าซันชายน์ซิตี นี้เริ่มเปิดตั้งแต่ปี ค.ศ. 1978
ไดโนเสาร์พันธุ์จระเข้
Dinocroc หรือไดโนเสาร์พันธุ์จระเข้ เป็นภาพยนตร์อเมริกันแนวสยองขวัญ ออกฉายครั้งแรกในประเทศสหรัฐอเมริกาเมื่อปี พ.ศ. 2547 ในประเทศไทย 13 พฤษภาคม พ.ศ. 2547
เรื่องย่อ
เมื่อนักวิจัยแห่งสถาบันเจอร์ริโค่ได้ทำการทดลองตัดต่อพันธุกรรมจระเข้น้ำจืดที่ดุร้ายและไดโนเสาร์กินเนื้อสายพันธ์ซูโคไมมัส กลายเป็นไดโนเสาร์สายพันธุ์ใหม่ลำตัวยาว 50 ฟุต ขากรรไกรกว้าง 6 ฟุต และสายตามองเห็นได้ระยะไกลล่าเหยื่อได้ทุกรูปแบบกินเนื้อทุกประเภท ชอบพื้นที่เฉอะแฉะโดยเฉพาะบริเวณบึงน้ำขนาดใหญ่ เมื่อหนึ่งในกลุ่มทดลองเกิดหนีหลุดออกมาความสยดสยองกำลังคืบคลานเข้าสู่เมืองอันสงบสุข มันแอบจำศีลอยู่ใต้สุดของทะเลสาบแกรนท์ หิวกระหายและรอคอย วินาทีต่อจากนี้จะไม่มีอะไรหยุดการล่าของมันได้
เอ็กซีคิวชั่นแนล
อนึ่ง การ์ตูนชุดเอ็กซีคิวชั่นแนล ยังได้มีเผยแพร่ในสื่ออื่น ในรูปแบบของเกมบนโทรศัพท์มือถือ
โครงเรื่อง
แล้วกานดาก็ได้กระโจนลงไปในโลกของการผจญภัยสุดเพี้ยน ทั้งผู้คนและอาชีพประหลาดๆ ในเกม ทั้งสไลม์ที่แข็งแกร่งสุดๆ ทั้งGMสุดป่าเถื่อนที่ข่มเหงรังแกผู้เล่น แล้วมันจะได้ถล่มจักรวาลตามที่เขียนไว้ในชื่อเรื่องหรือไม่
ตัวละคร
กานดา วิริยา(กระต่าย)​ เกษม ไวพจน์ นันทกร(เป็ด) ภัสสร มัจฉา อัษฎา วิศนะ มินท์ วันเดอแมน พัมพ์กิ้น โฮลี่ออเดอร์ แครอท บร็อคโคลี่ เกียร์ การ์ลิค เลม่อน รีลิส ปิ่น
ศัพท์เฉพาะในเรื่อง
มีหน้าที่มอบกุญแจให้กับผู้เล่นที่เหมาะสมเพื่อนำไปสู่หนทางการจบเกม และมีอาวุธประจำตัวที่ทรงพลังแต่อิสระต่างๆจะไม่เท่าGM ซึ่งไม่สามารถฆ่าคนมั่วซั่วได้
AI ระดับสูงที่เป็นลูกน้องของ EXE ซึ่งมีหน้าที่ไล่ล่า Player ใน NU มีลักษณะทางสติปัญญาและความคิดเหมือนมนุษย์ทุกอย่างและเป็นตัวอันตรายยากที่จะกำจัด
เขตอำนาจแห่งชาติของรัฐ
เขตอำนาจแห่งชาติของรัฐ (national jurisdiction) เป็นคำที่ปรากฏอยู่ในตราสารระหว่างประเทศหลายฉบับ อาทิ ปฏิญญากรุงสต็อกโฮล์มว่าด้วยสิ่งแวดล้อมมนุษย์ ค.ศ. 1972 สนธิสัญญาสหประชาชาติว่าด้วยกฎหมายทะเล ค.ศ. 1982 อนุสัญญากรุงบาเซิลว่าด้วยการควบคุมการเคลื่อนย้ายของเสียอันตรายข้ามพรมแดนและการกำจัดของเสียอันตรายดังกล่าว ค.ศ. 1989 และอนุสัญญาว่าด้วยความหลากหลายทางชีวภาพ ค.ศ. 1992 เป็นต้น กล่าวรวมความแล้ว เขตอำนาจแห่งชาติของรัฐ หมายถึง พื้นที่ทั้งหมดของรัฐชายฝั่งไม่ว่าจะเป็นแผ่นดิน (land) น่านน้ำภายใน (internal water) ทะเลอาณาเขต (territorial sea) เขตเศรษฐกิจจำเพาะ (exclusive economic zone) และไหล่ทวีป (continental shelf) ซึ่งเป็นบริเวณที่รัฐสามารถใช้เขตอำนาจในการออกกฎหมายและใช้บังคับกฎหมายได้
รายชื่อประเทศเรียงตามอัตราการว่างงาน
ด้านล่างนี้เป็น รายชื่อประเทศเรียงตามอัตราการว่างงานซึ่งเป็นข้อมูลจาก องค์การเพื่อความร่วมมือทางเศรษฐกิจและการพัฒนา และ องค์การแรงงานระหว่างประเทศ
พระเจ้ามุฮัมมัดที่ 8 อัลอะมีนแห่งตูนิเซีย
พระเจ้ามุฮัมมัดที่ 8 อัลอะมีนแห่งตูนิเซีย (الأمين باي بن محمد الحبيب, al-ʾAmīn Bāy bin Muḥammad al-Ḥabīb; 4 กันยายน 1881 – 30 กันยายน 1962) พระองค์ได้ขึ้นราชสมบัติเป็นเบย์แห่งตูนิสองค์สุดท้ายตั้งแต่ 15 พฤษภาคม 1943 ถึง 20 มีนาคม 1956 และได้ขึ้นราชสมบัติเป็นพระมหากษัตริย์แห่งตูนิเซียพระองค์แรกตั้งแต่ 20 มีนาคม 1956 จนกระทั่งพระองค์จะถูกปลดในวันที่ 25 กรกฎาคม 1957 พระองค์เป็นพระโอรสของพระเจ้ามุฮัมมัดที่ 6 อัลฮะบีบแห่งตูนิเซีย เบย์แห่งตูนิสพระองค์ก่อน
พระเจ้ามุฮัมมัดที่ 8 อัลอะมีน ครองราชย์หลังจากที่กองทัพเสรีฝรั่งเศสปลดพระเจ้ามุฮัมมัดที่ 7 แห่งตูนิเซียลูกพี่ลูกน้องของพระองค์ ด้วยข้อหาว่าพระเจ้ามูฮัมหมัดที่ 7 สมรู้ร่วมคิดกับฝรั่งเศสเขตวีชี เมื่อ 20 มีนาคม 1956 พระองค์ได้ประกาศอิสรภาพของตูนิเซีย และปกครองตูนิเซียในฐานะพระมหากษัตริย์พระองค์แรกอย่างเต็มรูปแบบอย่างไรก็ตามสถาบันพระมหากษัตริย์ไม่ได้ตอบสนองตามความคาดหวังของประธานาธิบดีฮะบีบ บูรกีบะฮ์ (Habib Bourguiba) พระองค์ถูกปฏิวัติเมื่อ 25 กรกฎาคม ค.ศ. 1957
พระเจ้ามุฮัมมัดที่ 8 ต้องเสด็จย้ายไปพำนักที่มาโนอูบา ภายใต้การเฝ้าดูของรัฐบาล และก็ได้รับอนุญาตให้กลับตูนิสหลังพระชายาสิ้นพระชนม์ พระองค์เสด็จสวรรคตเมื่อวันที่ 30 กันยายน ค.ศ. 1962 ที่ตูนิส ขณะทรงมีพระชนมายุได้ 81 พรรษา พระองค์ไม่เคยสละสิทธิในราชบัลลังก์ ผู้อ้างสิทธิ์ต่อจากพระองค์คือเจ้าชายฮุสเซน บีย์ซึ่งเป็นพระโอรสของพระองค์
คำพิพากษาของมหาสมุทร
คำพิพากษาของมหาสมุทร ออกฉายครั้งแรกเมื่อวันที่ 2 มีนาคม พ.ศ. 2549 เขียนบทภาพยนตร์โดย ปราบดา หยุ่น กำกับภาพโดย คริสโตเฟอร์ ดอยล์ และจัดจำหน่ายโดย ไฟว์สตาร์
ออลแอฟริกาเกมส์ 2011
แอฟริกันเกมส์ 2011 (แอฟริกันเกมส์ 2011) เป็นการแข่งขันกีฬาแอฟริกันเกมส์ ครั้งที่ 10 จัดขึ้นระหว่างวันที่ 3–18 กันยายน ค.ศ. 2011 ในเมืองมาปูโต ประเทศโมซัมบิก การเป็นเจ้าภาพของมาปูโตนับเป็นครั้งที่สามที่การแข่งขันจัดขึ้นทางตอนใต้ของทวีปแอฟริกา
ประเทศที่เข้าร่วม
ต่อไปนี้คือรายชื่อประเทศที่เข้าร่วมแข่งขันในแอฟริกันเกมส์ 2011:
ชาร์มเบรซเลต
ชาร์มเบรซเลต (Charmbracelet) เป็นสตูดิโออัลบั้มที่ 8 และเป็นอัลบั้มที่ 12 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 2 ธันวาคม ค.ศ. 2002 โดยสังกัดไอแลนด์ เรคคอร์ดส เป็นอัลบั้มแรกกับสังกัดนี้
อัลบั้มชุดนี้เธอได้มีโอกาสทัวร์รอบโลกภายใต้ชื่อ The Charmbracelet World Tour รวมถึงได้มาทัวร์ในประเทศไทยด้วย
อันดับและยอดขายอัลบั้ม
1 ยอดขายรวมถึงยอดขายในซาวนด์สแกน
เอ็นดับเบิลยูเอ บูลไรด์จ แทกทีม แชมเปียนชิป
เอ็นดับเบิลยูเอ บูลไรด์จ แทกทีม แชมเปียนชิป (NWA Blue Ridge Tag Team Championship) เป็นตำแหน่งแชมป์แทกทีมของNational Wrestling Alliance ตั้งแต่ปี 2004 - 2005
ศิลปะจัดวาง
ศิลปะจัดวาง หรือ ศิลปะติดตั้ง (Installation art) หมายถึงประเภทของงานศิลปะที่มีที่ตั้งเฉพาะจุด, เป็นงานสามมิติ ที่ออกแบบเพื่อที่จะแปรสภาพการรับรู้ของสิ่งแวดล้อม (perception of a space)
โดยทั่วไปแล้ว “ศิลปะจัดวาง” จะหมายถึงศิลปะภายในตัวสิ่งก่อสร้าง ถ้าตั้งอยู่ภายนอกก็มักจะเรียกว่า “ศิลปะภูมิทัศน์” (Land art) และศิลปะสองประเภทนี้คาบเกี่ยวกัน ศิลปะจัดวางอาจจะเป็นได้ทั้งศิลปะที่ติดตั้งอย่างถาวรหรือเพียงชั่วคราวก็ได้ ศิลปะจัดวางได้รับการติดตั้งในการแสดงงานนิทรรศการศิลปะ เช่นในพิพิธภัณฑ์หรือหอศิลป์ หรือในบริเวณทั้งที่เป็นของส่วนบุคคลและของสาธารณชน ประเภทของงานก็ครอบคลุมตั้งแต่การใช้วัสดุที่พบโดยทั่วไป ที่มักจะเลือกสรรจากวัสดุที่ทำให้มีความกระทบอารมณ์ รวมไปถึงวัตถุสมัยใหม่เช่นวิดีโอ, เสียง, การแสดง, ความเสมือนจริงแบบดื่มด่ำ (Immersive virtual reality) และอินเทอร์เน็ต ศิลปะจัดวางหลายชิ้นเป็นศิลปะเฉพาะที่ (Site-Specific Art) ซึ่งหมายความว่าเป็นงานที่ออกแบบให้ติดตั้งตรงตำแหน่งหรือสถานที่ที่สร้างงานศิลปะโดยเฉพาะเท่านั้น
ดองคัสเตอร์
ดองคัสเตอร์ (Doncaster) เป็นชื่อเมืองหนึ่งในอังกฤษ ตั้งอยู่ในมณฑลเซาท์ยอร์กเชอร์ อยู่ห่างจากเมืองเชฟฟีลด์ 20 ไมล์
การแข่งขันม้า
เมื่อประมาณศตวรรษที่ 16 ดองคัสเตอร์มีการค้าขายด้วยรถม้า ทำให้มีการเลี้ยงและผสมพันธุ์ม้า ซึ่งต่อมาได้กลายเป็นจุดเริ่มต้นของการแข่งขันม้า มีข้อมูลยืนยันว่ามีการแข่งขันม้าตั้งแต่ต้นศตวรรษที่ 17
ดองคัสเตอร์เป็นเมืองที่ร่ำรวยมาตั้งแต่สมัยโบราณ เมืองนี้เป็นที่รู้จักในเรื่องเจ้าของที่ดินผู้ร่ำรวยที่มีที่ดินผืนใหญ่และบ้านอันหรูหรา อย่างเช่น Brodsworth Hall, Cantley Manor, Nether Hall, Wheatley Hall, Hickleton Hall และ Cusworth Hall
ปัจจุบันนี้ ดองคัสเตอร์เป็นศูนย์กลางการคมนาคม โดยตั้งแต่อยู่บนทางหลวงสายเหนือหรือ A1 เป็นเส้นทางหลักที่เชื่อมระหว่างลอนดอนกับเอดินบะระ
เหมืองถ่านหินและการขยายตัวของอุตสาหกรรม
ตั้งแต่ปลายศตวรรษที่ 18 จนถึงศตวรรษที่ 20 ดองคัสเตอร์ได้เป็นศูนย์กลางด้านอุตสาหกรรม มีการใช้เส้นทางคมนาคมเชื่อมต่อกับเมืองอื่นๆ โดยเฉพาะทางน้ำ ทำให้เป็นเมืองที่คับคั่งและมีคนอพยพเข้ามาเป็นจำนวนมาก ในพื้นที่ของดองคัสเตอร์ยังเป็นแหล่งถ่านหินที่สำคัญ อาจกล่าวได้ว่าถ่านหินเป็นสิ่งที่ช่วยเร่งอัตราการเพิ่มของประชากรในเมือง เส้นทางคมนาคมทางน้ำ อย่างเช่น แม่น้ำดอน ใช้ในการขนส่งถ่านหินจากดองคัสเตอร์ไปยังแหล่งผลิตเหล็กกล้าที่รอเทอรัม หรือเชฟฟีลด์
การเลือกตั้งทั่วไปในประเทศภูฏาน พ.ศ. 2561
ประเทศภูฏานมีการจัดการเลือกตั้งสภาผู้แทนราษฎรภูฏาน ขึ้นรอบแรกเมื่อวันที่ 15 กันยายน และรอบสองในวันที่ 18 ตุลาคม พ.ศ. 2561 โดยมีสภาผู้แทนราษฎรภูฏานจำนวน 47 คน เขตละ 1 คน ทำการเลือกตั้งสองรอบ
หมู่เกาะแฟโรในพาราลิมปิกฤดูร้อน 2016
หมู่เกาะแฟโร เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติหมู่เกาะแฟโรเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
ว่ายน้ำ
ผลการแข่งขันดังนี้ :